14 Oktober: Kies reg, kies met integriteit. – Jan van der Watt - www.bybelkennis.co.za
by Mitch Kalp · Published 14/10/2017 · Updated 13/10/2017
1 Tim 5:17-6:2 (fokus 5:23-25)
Wat Paulus in 5:24-25 skryf laat ‘n mens so bietjie ongemaklik voel. Dit is byna of ‘n mens afgeloer word, ja, of “Big Brother” jou dophou. Of jy nou goed of sleg doen, jy sal dit nie kan wegsteek nie. Iewers gaan dit uitkom. Ten minste weet die Here daarvan.
Een van die kerke in ons land dra wapentjies teen hulle bors. Hulle glo dat as hulle die wapentjie dra, weet die hoof van hulle kerk alles wat hulle doen – dit is soos sy oog. Hy sien alles. As hulle dan iets verkeerds wil doen, haal hulle die wapentjie af en steek dit weg, sodat “die oog” hulle nie kan sien nie. So werk dit nie by die Here nie. Jy kan nie sy oog toehou en oopmaak soos jy wil nie. Jy moet weet dat selfs wat jy in die geheim doen eintlik in die “openbaar” is. Jy kan niks wegsteek nie.
Ons moet dus twee maal dink voor ons iets doen wat nie reg is nie, al dink ons niemand weet daarvan nie. Soos Paulus sê, dit gaan uitkom. Anders gestel, ons moet dus niks doen wat as dit uitkom, ons rooi in die gesig gaan los nie.
Die oplossing: kies ‘n lewenspad van eerlikheid en integriteit. Maak keuses waaroor jy nie skaam hoef te voel nie. En moenie keuses maak met bymotiewe soos om gesien te word nie. Jy sal buitendien gesien word, maar jou bymotiewe ook.
by Mitch Kalp · Published 17/08/2017 · Last modified 15/08/2017
by Mitch Kalp · Published 04/10/2017
by Mitch Kalp · Published 12/09/2017 · Last modified 04/09/2017
Laaste 7 Dae: 5,552
Laaste 30 Dae: 18,767
Laaste 365 Dae: 361,446